Document ID: 32014R0289

REGULAMENTUL (UE) NR. 289/2014 AL COMISIEI
din 21 martie 2014
de modificare a anexelor II, III și V la Regulamentul (CE) nr. 396/2005 al Parlamentului European și al Consiliului în ceea ce privește limitele maxime de reziduuri pentru foramsulfuron, azimsulfuron, iodosulfuron, oxasulfuron, mesosulfuron, flazasulfuron, imazosulfuron, propamocarb, bifenazat, clorprofam și tiobencarb din sau de pe anumite produse
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE a Consiliului (1), în special articolul 14 alineatul (1) litera (a), articolul 18 alineatul (1) litera (b) și articolul 49 alineatul (2),
întrucât:
(1)
Limitele maxime de reziduuri (LMR) pentru foramsulfuron, azimsulfuron, iodosulfuron, oxasulfuron, mesosulfuron, flazasulfuron și imazosulfuron au fost stabilite în anexa II și în partea B din anexa III la Regulamentul (CE) nr. 396/2005. Pentru propamocarb, LMR-urile au fost stabilite în partea A din anexa III la regulamentul respectiv.
(2)
Pentru foramsulfuron, Autoritatea Europeană pentru Siguranța Alimentară, denumită în continuare „autoritatea”, a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (2). Pentru alte produse, autoritatea a recomandat menținerea LMR-urilor existente sau stabilirea de LMR-uri la nivelul identificat de către autoritate. Aceasta a concluzionat că, în ceea ce privește LMR-urile pentru semințe de porumb, unele informații nu erau disponibile și era necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR pentru acest produs ar trebui să fie stabilită în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Această LMR va fi reexaminată; reexaminarea va ține seama de informațiile disponibile la doi ani de la data publicării prezentului regulament.
(3)
Pentru azimsulfuron, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (3). Autoritatea a recomandat reducerea LMR pentru orez.
(4)
Pentru iodosulfuron, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (4). Autoritatea a propus modificarea definiției reziduului. Aceasta a recomandat reducerea LMR-urilor pentru boabele de orz, boabele de porumb, boabele de secară și boabele de grâu. Pentru semințele de in a recomandat menținerea LMR-urilor existente. Autoritatea a concluzionat că, în ceea ce privește LMR-urile pentru semințe de in și porumb furajer, unele informații nu sunt disponibile și este necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Aceste LMR-uri vor fi reexaminate; reexaminarea va ține seama de informațiile disponibile la doi ani de la data publicării prezentului regulament.
(5)
Pentru oxasulfuron, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (5). Autoritatea a recomandat reducerea LMR pentru boabele de soia.
(6)
Pentru mesosulfuron, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (6). Autoritatea a propus modificarea definiției reziduului. Pentru alte produse, aceasta a recomandat menținerea LMR-urilor existente sau stabilirea de LMR-uri la nivelul identificat de către autoritate.
(7)
Pentru flazasulfuron, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (7). Autoritatea a recomandat reducerea LMR-urilor pentru citrice și pentru strugurii de masă și de vin. Autoritatea a concluzionat că, în ceea ce privește LMR-urile pentru măslinele de masă și măslinele pentru producția de ulei, unele informații nu sunt disponibile și este necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Aceste LMR-uri vor fi reexaminate; reexaminarea va ține seama de informațiile disponibile la doi ani de la data publicării prezentului regulament.
(8)
Pentru imazosulfuron, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (8). Autoritatea a concluzionat că, în ceea ce privește LMR-urile pentru boabele de orz, boabele de orez, boabele de secară și boabele de grâu, unele informații nu sunt disponibile și este necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Aceste LMR-uri vor fi reexaminate; reexaminarea va ține seama de informațiile disponibile la doi ani de la data publicării prezentului regulament.
(9)
Pentru propamocarb, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (9). Autoritatea a propus modificarea definiției reziduului. În ceea ce privește rucola și prazul, după emiterea avizului menționat în prima teză, autoritatea a emis un alt aviz cu privire la LMR-uri (10). Este necesar să se țină seama de avizul respectiv.
(10)
Autoritatea a indicat că utilizările evaluate pentru propamocarb la praz, precum și LMR existentă pentru salată pot ridica probleme de protecție a consumatorilor. Autoritatea recomandă, prin urmare, reducerea LMR-urilor existente pentru salată. LMR pentru praz ar trebui stabilită la limita specifică de determinare sau la LMR implicită în conformitate cu articolul 18 alineatul (1) litera (b) din Regulamentul (CE) nr. 396/2005.
(11)
Autoritatea a recomandat reducerea LMR-urilor existente pentru cartofi, ridichi, ceapă, tomate, ardei, vinete, castraveți, castraveți cornișon, dovlecei, dovleci, broccoli, varză de Bruxelles, varză cu căpățână, varză chinezească, gulii, salată. Pentru alte produse, aceasta a recomandat menținerea LMR-urilor existente sau stabilirea de LMR-uri la nivelul identificat de către autoritate. Aceasta a concluzionat că, în ceea ce privește LMR pentru conopidă, fetică, scarola, creson, Barbarea verna, rucolă, muștar vânăt, Brassica spp. (frunze și lăstari), plante aromatice, porcine (mușchiu, grăsime, rinichi), bovine (mușchi, grăsime, rinichi), ovine (mușchi, grăsime, rinichi), caprine (mușchi, grăsime, rinichi), lapte (bovine, ovine, caprine), păsări de curte (mușchi, grăsime, ficat) și ouă de păsări, unele informații nu sunt disponibile și este necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Aceste LMR-uri vor fi reexaminate; reexaminarea va ține seama de informațiile disponibile la doi ani de la data publicării prezentului regulament. Pentru alte produse, autoritatea a recomandat creșterea sau menținerea LMR-urilor existente.
(12)
În ceea ce privește produsele de origine vegetală sau animală pentru care nu au fost raportate autorizații relevante și nici toleranțe la import la nivelul Uniunii și nu există LMR-uri în Codex, autoritatea a concluzionat că este necesară o analiză suplimentară din partea responsabililor cu gestionarea riscurilor. Luând în considerare cunoștințele științifice și tehnice actuale, ar trebui stabilite LMR-uri pentru aceste produse la limita specifică de determinare sau la LMR implicită în conformitate cu articolul 18 alineatul (1) litera (b) din Regulamentul (CE) nr. 396/2005.
(13)
Pentru tiobencarb, autoritatea a emis un aviz motivat privind LMR-urile existente, în conformitate cu articolul 12 alineatul (1) din Regulamentul (CE) nr. 396/2005 (11). Pentru bifenazat și clorprofam, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (12) (13). Autoritatea a propus modificarea definițiilor reziduului. Laboratoarele de referință ale Uniunii Europene au identificat standardele de referință ca nefiind disponibile din punct de vedere comercial pentru definițiile reziduurilor propuse de către autoritate. Definițiile reziduurilor pentru bifenazat și clorprofam ar trebui să fie stabilite în anexa II la Regulamentul (CE) nr. 396/2005, iar definițiile reziduurilor pentru tiobencarb ar trebui să fie stabilite în anexa V la Regulamentul (CE) nr. 396/2005. Aceste definiții ale reziduurilor vor fi reexaminate; reexaminarea va ține seama de informațiile disponibile la doi ani de la data publicării prezentului regulament.
(14)
Pe baza avizelor motivate ale autorității și ținând seama de factorii relevanți pentru subiectul în cauză, modificările corespunzătoare ale LMR-urilor îndeplinesc cerințele prevăzute la articolul 14 alineatul (2) din Regulamentul (CE) nr. 396/2005.
(15)
Partenerii comerciali ai Uniunii au fost consultați cu privire la noile LMR-uri prin intermediul Organizației Mondiale a Comerțului, iar observațiile lor au fost luate în considerare.
(16)
Prin urmare, Regulamentul (CE) nr. 396/2005 ar trebui modificat în consecință.
(17)
Înainte ca LMR-urile modificate să devină aplicabile, ar trebui acordat un termen rezonabil pentru a permite statelor membre, țărilor terțe și operatorilor din industria alimentară să se pregătească pentru îndeplinirea noilor cerințe care vor rezulta din modificarea LMR-urilor.
(18)
Pentru a permite comercializarea, prelucrarea și consumul produselor în condiții normale, prezentul regulament ar trebui să prevadă o măsură tranzitorie pentru produsele care au fost produse legal înainte de modificarea LMR-urilor și pentru care informațiile arată că se menține un nivel ridicat al protecției consumatorilor.
(19)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Anexele II, III și V la Regulamentul (CE) nr. 396/2005 se modifică în conformitate cu anexa la prezentul regulament.
Articolul 2
Regulamentul (CE) nr. 396/2005, astfel cum era formulat înainte de modificarea adusă prin prezentul regulament, continuă să se aplice produselor care au fost produse în mod legal înainte de 11 aprilie 2014:
1.
în ceea ce privește substanțele active foramsulfuron, azimsulfuron, iodosulfuron, oxasulfuron, mesosulfuron, flazasulfuron, imazosulfuron, bifezanat, clorprofam și tiobencarb din și de pe toate produsele;
2.
în ceea ce privește substanța activă propamocarb, din și de pe toate produsele, cu excepția salatei.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Se aplică de la 11 octombrie 2014.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 martie 2014.

Labels: 0
3
17
6